12 



pantes monjong heheotan, 



ngelak bari tetembangan, 



soemping ka kalapa gading, 



datang ka kalapa gendjah, 



mipir dina gambir woeloeng, 



soempingna mah ka paseban, 



paseban lima ngadjadjar, 



kasampak kasondong aja, 



pok gontowong pak gantawang, 



anoe kasep Rangga Wajang, 



barina ngotjopkeun pajoeng. 

 Demi soerna Rangga Wajang: „ji, Kalang Soetra, ieu akang, sampoera soen, 

 neda eureun nama deungdeung, pepes kesang balik deui". 



Reret noe kasep Kalang Soetra bari njaoer: „aeh, raka, mangga atoeh, oelah 

 tjalik didinja, ka dieu ka loehoer Sala manggoeng, lampit hidji sapotong sewang, 

 oerang dioek tepoeng sapanandoekan". 



Adat Rangga Wajang: bangkong lodor, tjaktjak lewaj ; da halal, hade loentjat 

 kana korsi gojang, edeg-edegan dina korsi gojang, sisikoe paseban moeroeboet. 

 Ret noe kasep Kalang Soetra, saoerna: „raka, raji rek diadjar tikoro kotokeun 

 tjajeham hajameun, rek diadjar galehgeran nanja: 



„timana nja lemboer matoeh, 



timana nja dajeuh maneuh, 



bandjar karang pamidangan, 



lemah tjaï kapoetihan, 



nagara antjik-antjikan, 



maksoed teh arek kamana, 



atawa poelang ti mana, 



djeung saha deuï nja batoer, 



lemboer mana noe didjoegdjoeg, 



nagri mana noe disedja, 



toetoep djoeroe oempak lintjar, 



ajeuna geura tembalan". 

 Saoer noe kasep Rangga Wajang: „noehoen sarewoe dipariksa; ari dipariksa 

 lemboer teu pati djaoeh, nagara teu pati anggang, ti nagara Bitoeng Woeloeng. 

 Ari dipariksa batoer ragem, ditoenda di hoeloe dajeuh, ponggawa tiloe. Ari dipa- 

 riksa djenengan, noe geulis Soemoer Bandoeng Talagangsa Bitoeng Woeloeng, 

 emas beureum ; panakawanana Nji Ogem. Ari dipariksa pamegetna, anoe kasep 

 Langen Sari, pamojokan boedak angon; nja ieu beungeutna noe kasep Rangga 

 Wajang. Ari dipariksa lemboer noe didjoegdjoeg, nagara anoe disaija teu aja, 

 sedja ngadeuheus bae ka adjengan, soeganna ditampa rek miloe hoeroen soedjoed 

 ka ratoe, tangkal ing bakti ka mantri, dek djadjap koemaoela, dek lalandjang dek 

 boeboedjang, hanas aja sawah sabraha baoe keun ninggalina mah koemaha koering, 

 hanas aja toetoeeun sabaraha tjaeng keun koemaha noe geulis Soemoer Bandoeng 

 ningalina mah". 



